Vi havde sendt dem en mail om, at der var en reklamation på en tekande men da de ikke svarede, gik vi på deres hjemmeside og fulgte den instruks, der lå vedr. returnering af vare og fik tekanden sendt korrekt af sted jf. denne instruks. Vi fik så tekanden retur med et nyt låg men de vil ikke refundere pengene, vi havde lagt ud på fragten. Da vi efterspurgte refundering af fragten, da det jo drejer sig om en reklamation, oplyste de blot, at dette ikke blev refunderet, idet vi ikke havde behøvet at sende hele tekanden, hvilket ikke fremgik af deres instruks på deres hjemmeside, ligesom de heller ikke havde svaret på den mail, vi havde sendt, inden vi sendte tekanden afsted.Vi har de sidste par måneder forsøgt at komme i kontakt med dem både skriftligt og pr. telefon flere gange dagligt men hører intet fra dem, så vi tænker, at de måske er ved at gå konkurs?